User:Ortensian/sandbox

Terje Eidesmo (født 7. august 1960, oppvokst i Overhalla) er grunnlegger, sammen med Svein Ellingsrud og Ståle Johansen, av det børsnoterte selskapet EMGS. Sammen med Ellingsrud oppfant Eidesmo noe som de den gangen kalte havbunnslogging som er en spesiell anvendelse av CSEM (Controlled Source Electromagnetic) metoden. Eidesmo var administrerende direktør av EMGS fra oppstarten av bedriften i 2002 frem til 2009. I dag er han vice president i selskapet.

Utdanning og karriere
Eidesmo har cand scient. fra Universitetet i Trondheim (nå NTNU) i 1987 med hovedfag innen fysikk; og doktorgrad i fysikk fra samme sted i 1990. Eidesmo var forsker ved [|Statoil] forskningssenter på Rotvoll fra 1991 til 2002. Der jobbet han sammen med Svein Ellingsrud, som var utdannet ved samme institutt på NTNU og som hadde samme faglige veileder som Eidesmo.

Det tverrfagflige miljøet som Eidesmo og Ellingsrud var del av på Statoil Forskningssenter omfavnet seismikk, akustikk, elektromagnetisme, petrofysikk og problemstillinger rundt boring og brønn. Sammen med Svein Ellingsrud oppfant Eidesmo i 1997 en elektromagnetisk metode der man kunne logge refraktert energi fra lag under havbunnen for å finne områder med høy elektrisk resistivitet. Frem til da var logging av elektrisk resistivitet en velkjent metode for å logge brønner gjennom karakterisering av bergarten/sedimentet i et borehull.

Bakgrunnen for oppfinnelsen var at Ellingsrud og Eidesmo samme året deltok i et prosjekt mellom Statoil og NASA der elektromagnetisme (EM) ble forsøkt benyttet til å posisjonere og styre borekronen riktig ved å måle avstanden til kjente geologiske lagdelinger. Det var på ett av prosjektmøtene på NASAs lokaler i Houston at noen nevnte i forbifarten en professor som hadde utviklet en elektromagnetisk kilde som var så sterk at den kunne sende energi to kilometer inn i en formasjon. Resultatet av denne tilfeldige informasjonen var at Eidesmo og Ellingsrud på vei hjem sammen fra Houston utviklet idéen om å bruke elektromagnetisme til en helt ny problemstilling; oljeleting.

Tilbake i Trondheim fikk Eidesmo og Ellingsrud godkjent finansiering fra Statoil ved Ståle Johansen til å teste gjennomførbarheten av konseptet. Den første full-skala demonstrasjon skjedde utenfor kysten av Angola i 2000. Den første kommersielle utnyttelsen av teknikken fant sted ved Statoils Ormen Lange felt i 2002, og var utført av EMGS, selskapet som Ellingsrud, Eidesmo og Ståle Johansen startet samme året.

Utmerkelser
2007: Virgil Kauffman Gold Medal av Society of Exploration Geophysicists (SEG) Eidesmo mottar Virgil Kauffman Gold Medal av Society of Exploration Geophysicists 2008: Geophysical Award, av Norsk Petroleumsforening, EMGS mottar Geophysical Award 2009: Honorary Award, av Norsk geologisk forening, med begrunnelsen «For notable achievements in the development and application of CSEM in petroleum exploration” (Eidesmo mottar Honorary Award fra Norsk geologisk forening 2011: http://www.7ms.com/enr/online/2011/04/index.shtml 2012: Globetrotter Award av Golden Crown, http://www.offshore.no/sak/34458_prisdryss_til_oljebransjen